Συντεταγμένες: 40°20′06″N 23°43′24″E﻿ / ﻿40.33500°N 23.72333°E﻿ / 40.33500; 23.72333

Τα **Πυργαδίκια** είναι παραθαλάσσιος οικισμός του νομού Χαλκιδικής στον Δήμο Αριστοτέλη. Το 2011 αριθμούσε 320 κατοίκους. Είναι κτισμένα αμφιθεατρικά πάνω σε λόφο, με αρχιτεκτονική που φέρνει έντονα στη μνήμη εκείνη των ελληνικών νησιών. Τις τελευταίες δεκαετίες αναπτύχθηκε τουριστικά. Περιβάλλεται από παραλίες, όπως του Σαλονικιού, του Κάμπου και τις Γυαλικιές. Κύριες ασχολίες είναι η γεωργία (παράγονται κυρίως ελαιοκομικά), η αλιεία και οι τουριστικές επιχειρήσεις. Απέχουν από τη Θεσσαλονίκη 108 χιλιόμετρα. Στο λιμάνι των Πυργαδικίων έχει δημιουργηθεί πρόσφατα αλιευτικό καταφύγιο. Στον οικισμό βρίσκεται ο ναός του Αγίου Δημητρίου, στον οποίο το χωριό οφείλει το δεύτερο όνομά του. Πανηγύρι γίνεται και στις 8 Σεπτεμβρίου, οπότε εορτάζεται το Γενέσιο της Θεοτόκου.

Ιστορικά στοιχεία
-----------------

Το χωριό δημιουργήθηκε μετά το 1922 από Έλληνες πρόσφυγες που προέρχονταν από την περιοχή του Μαρμαρά, κυρίως από το χωριό Αφθόνη, οι οποίοι μαζί τους έφεραν και την εικόνα της πολιούχου, Παρθένου Μαρίας της Καστρέλλας. Είναι κτισμένο στη θέση αρχαίας πόλης, με το όνομα Πίλωρος. Η ονομασία του χωριού μάλλον προέρχεται από τον «αγρό της περί Γαρδικείας», που αναφέρεται σε έγγραφα της Μονής Δοχειαρείου του Αγίου Όρους το 1057. Στα έγγραφα της βυζαντινής εποχής, ο οικισμός αναφέρεται με το σημερινό του όνομα. Ο εκπολιτιστικός σύλλογος του χωριού ονομάζεται «Η Αφθόνη».

Δ.δ. Πυργαδικίων
----------------

Άποψη της παραλίας του Κάμπου Πυργαδικίων. *Αριστερά* η χερσόνησος του Άθω και *δεξιά* η Σιθωνία *(όρος Ίταμος)*. *Αριστερά* διακρίνεται το ακρωτήριο *"Αρκούδα"*.
Στο δημοτικό διαμέρισμα περιλαμβάνεται επίσης και ο μικρός οικισμός του Αγίου Ιωάννη, ο οποίος ανήκει στα Πυργαδίκια όταν ακόμα τα τελευταία αποτελούσαν κοινότητα. Οι οικισμοί που συναποτελούν το Δημοτικό διαμέρισμα είναι:

* τα *Πυργαδίκια* [ 331 ], έδρα.
* ο *Άγιος Ιωάννης Πρόδρομος* [ 159 ]
* η *Άσσα* [ 43 ]

Παραπομπές
----------

1. ↑  «Για την διάσωση των παραδοσιακών οικισμών. Σχετική μελέτη για τα Πυργαδίκια». *Εδώ Χαλκιδική* (Θεσσαλονίκη: Θεόδ. Α. Βουτσικάκης - Γ. Κ. Ζωγραφάκης): 23. 1976. .
2. ↑  «Αφθόνη». *pyrgadikia.gr*. Πυργαδίκια Χαλκιδικής. Ανακτήθηκε στις 20 Ιουνίου 2021.
3. ↑  Πληροφορίες για το χωριό

Εξωτερικοί σύνδεσμοι
--------------------

* Iστοσελίδα για τα Πυργαδίκια

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Αριστοτέλη |
| --- |
|  |
| Δημοτική Ενότητα Αρναίας | 
* Αρναία
* Βαρβάρα
* Καλύβια Βαρβάρας
* Καυκανάς (νησίδα)\*
* Νεοχώριον
* Παλαιοχώριον
* Στανός
* Χρυσή Ακτή
 |
|  |
| Δημοτική Ενότητα Παναγίας | 
* Άγιος Ιωάννης Πρόδρομος
* Άσσα
* Γομάτιον
* Δεβελίκι
* Μεγάλη Παναγία
* Πυργαδίκια
* Πύργος Χιλιαδούς
 |
|  |
| Δημοτική Ενότητα Σταγίρων-Ακάνθου (Σταγείρων-Ακάνθου) | 
* Αμμουλιανή (νησίδα)
* Γαβράδια
* Δρένια (νησίδα)\*
* Ελευθερόνησος (νησίδα)\*
* Ιερισσός
* Κουμίτσα\*
* Κρυονέρι
* Λιμάνι Αμμουλιανής
* Λιμάνι Ιερισσού
* Μετόχι Αγίου Παύλου
* Νηρέας
* Νέα Ρόδα
* Ξηροπόταμον
* Ολυμπιάς
* Ουρανούπολις
* Σκάλα
* Στάγιρα
* Στρατονίκη
* Στρατώνιον
* Τρυπητή
* Χρυσή Ακτή\*
 |
|  |
| 
* Έδρα: Ιερισσός - Ιστορική έδρα: Αρναία
* \* (Οικισμοί με μη μόνιμο πληθυσμό)
 |

 |

|  |  |  |  |
| --- | --- | --- | --- |
| 

| π • σ • ε
Δημοτικά διαμερίσματα του Δήμου Παναγίας  |
| --- |
|  |
| 
Μεγάλη Παναγία  · Γομάτι  · Πυργαδίκια |

 |